ทรูมูฟแจ้งลูกค้าเลื่อนรับโมโตโรลา ไมล์สโตนหลังพารากอนปิดทำการ
ทรูมูฟแจ้งลูกค้าเลื่อนรับโมโตโรลา ไมล์สโตน หลังสยามพารากอนปิดห้างหนีม็อบแดง&nbsp;
3 เม.ย. 2553

ทรูมูฟแจ้งลูกค้าเลื่อนรับโมโตโรลา ไมล์สโตน หลังสยามพารากอนปิดห้างหนีม็อบแดง  
นายปพนธ์ รัตนชัยกานนท์ ผู้ช่วยกรรมการผู้จัดการใหญ่ ประธานคณะผู้บริหารและรองหัวหน้ากลุ่มคณะผู้บริหารด้านการพาณิชย์ บริษัท ทรู คอร์ปอเรชัน จำกัด (มหาชน) ให้สัมภาษณ์ว่า กรณีการชุมนุมของกลุ่มคนเสื้อแดง ที่แยกราชประสงค์ ทำให้ห้างสยามพารากอน ปิดให้บริการตั้งแต่เวลา 13.00 น.ที่ผ่านมาว่าได้แจ้งให้พนักงานติดต่อกับลูกค้าผู้สั่งจองโมโตโรลา ไมล์สโตน ในการเลื่อนวันรับสินค้า ซึ่งอาจจะมีการกระจายให้ไปรับสินค้าในทรูชอป สาขาอื่นๆ          "เราได้มีการแจ้งให้พนักงานติดต่อไปยังผู้จองเรียบร้อยแล้ว พนักงานจะทยอยติดต่อไปยังผู้จองในวันนี้ เพื่อแจ้งเลื่อนการรับเครื่องไปเป็นตั้งแต่วันที่ 4 เมษายน เป็นต้นไปกรณีที่ผู้จองไม่สะดวกมารับที่ True Urban Park สามารถแจ้งกับทางพนักงานได้ว่า จะไปรับที่ทรูชอปสาขาอื่นแทน"นายปพนธ์ กล่าว           สำหรับบรรยากาศใน True Urban Park ก่อนมีการแจ้งปิดห้างสรรพสินค้า สยาม พารากอน ผู้สื่อข่าวรายงานว่า ทรูมูฟได้มีการเตรียม โมโตโรลา ไมล์สโตรไว้ให้กับผู้จองประมาณ 600 เครื่อง ซึ่งเมื่อไม่สามารถเปิดทำการได้ในช่วงบ่าย ทำให้ต้องมีการจัดสต็อกสินค้าใหม่ เพื่อส่งไปยังทรูชอปสาขาอื่นๆ ตามที่พนักงานได้ติดต่อไปยังผู้จองเครื่อง